Merkezê Îrtîbatî û Çapemenîye yê HPGyî nasnameyê di şehîdanê Heftanînî eşkera kerdî.
Eşkerayîya HPGyî wina ya:
''Ma eşkerayîya xo ya 25ê tebaxa 2020î de dabi eşnawitene ke 20ê tebaxe de warê Pîrbûla yê Heftanînî de netîceya hêrişêkê hewayî yê artêşa tirke ya îşxalkere de embazê ma Mizgîne û Zana şehîd bîyî. Zanayîşê derheqê embazanê ma yê şehîdan de wina yê:
Nameyê Qodî: Mizgîn Zerya
Name û Peyname: Ayşe Tucî
Cayê Bîyayîşî: Wan
Maye-Pî: Şadiye – Muzaffer
Tarîx û Cayê Şehadetî: 20ê Tebax 2020î / Heftanîn
Nameyê Qodî: Zana Gevaş
Name û Peyname: Yakup Avcı
Cayê Bîyayîşî: Wan
Maye-Pî: Kiymete – Kadrî
Tarîx û Cayê Şehadetî: 20ê Tebax 2020î / Heftanîn
Embazê ma Mizgîne û Zana wextanê cîyayan de dadîya xo ra bîye û vera polîtîkayanê asîmîlasyonî yê tewrê gerîlayan bîyî. Wirdî zî wextêkê kilmî de aver şîyî û bîyî mîlîtanê fedayî yê Apoyî. Embazanê ma bi metodê fedayîtîya Apoyî derbê giranî dayî leşkeran ro, Cengê Heftanînî de bîyî sembolê çerî û fedayîtîye.''
Sere de keyeyanê embazanê ma yê şehîdan rê ma pêro şarê welatperwerî yê Kurdîstanî rê serweşîye wazenê. Xoverdayîş û tewiro fedayî yê embaze Mizgîne û Zana  do rayîrê ma roşnî bikerê. Ma sond wanenê ke ma do mîrasê xoverdayîşê fîrazî serfîraz bikerê.''
